**Prešovská univerzita v Prešove**

**Fakulta humanitných a prírodných vied**

**Návrh**

na udelenie titulu „doctorhonoriscausa“

z vedného oboru 4.1.35 geografia na Prešovskej univerzite v Prešove

**prof. dr. hab. AntoniJackowskému**

Profesorovi geografie na

UniwersytetJagiellonski, Kraków, Poľsko

V súlade s §12 ods. 1 písm. m zákona č. 131/2002 Z. z. o vysokých školách a o zmene a o doplnení niektorých zákonov v znení neskorších predpisov.

**Na rokovanie Vedeckej rady PU**

**Dňa 30. mája 2013 predkladá**

**prof. RNDr. René Matlovič, PhD.**

**rektor PU**

**odôvodnenie návrhu:**



Poľský geograf prof. dr. hab. AntoniJackowski, je medzinárodne uznávaný odborník, vedecká dráha ktorého je dlhodobo spojená s rozvojom krakovskej školy geografie turizmu. Je zakladateľom poľskej školy geografie relígií, ktorá si získala celosvetovú reputáciu predovšetkým v rámci štúdia fenoménu pútí a religiózneho turizmu. Krakovské pracovisko je druhým najstarším akademickým geografickým pracoviskom na svete a jeho začiatky siahajú do r. 1849. Aj vďaka zásluhám prof. Jackowského, ktorý viedol Ústav geografie a priestorovej ekonómie Jagelovskej univerzity v r. 1999-2004, je toto pracovisko vybavené najmodernejšou výskumnou infraštruktúrou. V r. 2014 bude hostiť druhé najvýznamnejšie podujatie v hierarchii svetovej geografickej komunity – Regionálnu konferenciu Medzinárodnej geografickej únie (IGU).

**Životopisné údaje:**

AntoniJackowskisa narodil 1. júna 1935 v belgickom meste Bruggy. Jeho otecTadeuszGustawJackowski, známy poľský diplomat pochádzajúci z významného veľkopoľského zemianskeho rodu (prastarý otec Maximilián bol veľkým poľským patriotom a zakladateľom KołekRolniczych), bol v tom čase mimoriadnym a splnomocneným veľvyslanca Poľska v Belgicku a Luxembursku. Jeho matka Mária bola slávna poľská sopranistka, vystupujúca pod umeleckým menom MáriaModrakowska a pochádzala z rodiny Kuczkiewiczovcov. Jej otec Stanisław sa zaslúžil o rozvoj baníctva voWieliczke.Rané detstvo strávilv Belgicku a od r. 1937 v Sévres pri Paríži. Po návrate z Belgicka a Francúzska v r. 1939 AntoniJackowski vyrastal v Olsztyne pri Częstochowej. V r. 1948 sa rodina presťahovala do Krakova.

Stredoškolské štúdiá ukončil úspešne na všeobecnovzdelávacom lýceu TadeuszaKościuszkav Podgórzu pri Krakove. V r. 1954-1959 študoval geografiu na Jagelovskej univerzite v Krakove, kde získal titul magistra v odbore ekonomická geografia a štúdium ukončil s vyznamenaním. Diplomovú prácu na tému „*Przemysłszklarski w Polsce*“ napísal pod vedením prof. AntonieWrzoska. V r. 1960-1967 pracoval v BiblioteceJagiellońskiej a v r. 1967-1972 v PracowniKrakowskiejZakładuZagospodarowaniaTurystycznegoGKKFiT. V r. 1971 úspešne ukončil doktorandskú prácu na tému „*Turystykajako element gospodarkiPodhala. Studium z geografii turyzmu*” . V r. 1983 sa úspešne habilitoval na základe monografie „*Typologiafunkcjonalnamiejscowościturystycznych (na przykładziewojewództwanowosądeckiego)*”. Od r. 1984 pôsobil ako docent a v r. 1991 bol vymenovaný za mimoriadneho profesora. V r. 1998 sa stal riadnym profesorom. Od r. 2005 pôsobí na UJ ako profesor emeritus. Je naďalej mimoriadne aktívny, vedie diplomové semináre a každoročne publikuje výsledky svojich výskumov.

Jeho manželka prof. dr. hab. DanutaPtaszycka-Jackowska je tiež profesorkou geografie na Jagelovskej univerzite, pričom sa zaoberá predovšetkým ochranou životného prostredia. Je dcérou TadeuszaPtaszyckého – autora urbanistickej koncepcie Nowej Huty.

**Zameranie vedeckej činnosti a zoznam najvýznamnejších prác**

Na formovanie bádateľského smerovania prof. Jackovského mali,podľa jeho spomienok, vplyv jednak niektoré udalosti v detstve ako aj osobnosť prof. AntiniWrzoseka. Korene záujmu o pútnickú tradíciu a geografiu relígií je možné hľadať už v detstve AntoniJackowského. V r. 1939-1948 rodina bývala v blízkosti významného pútnického strediska JasnaGóra v Częstochowej. Práve v tomto období Antoni ako 8-ročný vážne ochorel a lekári mu nedávali prakticky žiadnu šancu na prežitie. Jeho matka sa však s týmto verdiktom nechcela vyrovnať a malému Antonimu podala lyžičku s posvätnou vodou z Lúrd, ktorú si zachovala ešte z predvojnovej púte. Posvätná voda a modlitby spôsobili, že horúčky klesli a malý Antoni sa vyzdravel. Toto zázračné vyzdravenie je aj oficiálne evidované medzi lurdskými zázrakmi. Mladého AntonihoJackowského na univerzite najvýraznejšie ovplyvnil prof. AntoniWrzosek, ktorý ho viedol k interdisciplinárnemu prístupu, dôkladnej historickej analýze a vzájomnej podmienenosti sociálnych a ekonomických procesov.

Prof. Jackowski patrí do nepočetnej skupiny najvýraznejšie produktívnych geografov v Poľsku. Je spolutvorcom povojnovej krakovskej a poľskej školy geografie turizmu a tvorcom krakovskej školy geografie relígií, ktorá patrí medzi najvýznamnejšie svetové školy v rámci tejto geografickej disciplíny. Dosiahol mnoho cenných výsledkov a úspechov ako výskumník dejín poľskej geografie a geografického myslenia. Je príslušníkom úzkej skupiny poľských geografov, ktorí vytvorili nové a originálne bádateľské pole, pričom konceptualizovali jeho objekt, predmet, úlohy a položili teoreticko-metodologické základy a vykonali mnoho empirických štúdií, ktorými dokumentovali ich poznávací prínos.

V počiatočnej fáze svojho bádateľského formovania sa A. Jackowski zameral na geografiu priemyslu, pričom dôkladne spracoval geografickú analýzu sklárskeho priemyslu v Poľsku. Neskôr svoje záujmy presmeroval do oblasti geografie cestovného ruchu. Už počas práce v Jagielovskej knižnici spracoval 7-zväzkovú bibliografiu prác „*Bibliografia TurystykiPolskiej*“, ktorá postupne vychádzala v r. 1968-1973. Neskôr, počas svojho pôsobenia na oddelení ekonómie turizmu, svoje záujmy značne rozšíril, pričom išlo nielen o rýdzo akademické aktivity, ale významne sa zapojil do transferu poznatkov do plánovacej praxe. Zameral sa na úlohu turizmu ako faktora regionálneho rozvoja, pričom jeho empirická štúdia regiónu Podhala sa stala vzorom je spracovanie iných regiónov. V spolupráci s kolegami a štatistickým úradom vypracoval aj metodický návod na zber dát o turizme. Po príchode na univerzitu sa A. Jackowski začal výraznejšie orientovať na riešenie teoreticko-metodologických problémov geografie turizmu. V tomto období v spoluautorstve s prof. J. Warszyńskou napísal kľúčovú vysokoškolskú učebnicu „*Podstawy geografii turyzmu*“. V empirických štúdiách sa zameral na syntetický prístup a vypracovanie typológie sídiel s turistickou funkciou v novosadeckom vojvodstve. Za túto prácu mu bolo udelené vyznamenanie ministra. V neskoršom období venoval prof. Jackowski pozornosť aj výskumom dejín štúdia turizmu na UJ v Krakove, výsledkom čoho je monografia „*StudiumTuryzmuUniwersytetuJagiellońskiego (1936-1939)* (1992, red. i spolautor).

V ostatnom štvrťstoročí inicioval prof. Jackowski intenzívne výskumy geografických aspektov religióznych javov a procesov, pričom položil základy novej geografickej disciplíny – geografie relígií v Poľsku. Jeho práce sa stali fundamentálnym príspevkom pre rozvoj tejto oblasti poznania vo svete. Ich originalita spočíva v tom, že hľadá pozíciu geografického prístupu vo veľmi rozľahlej, komplexnej a interdisciplinárnej problematike, akou je relígia. Geografia relígiív jeho chápaní je vymanená spod vplyvu religiológie ako disciplíny ideologicky slúžiacej komunistickému režimu (ignorácia kresťanstva, dôraz na tzv. exotické relígie). O ohlase na jeho snahy svedčí obrovský počet citácií v poľskej i zahraničnej odbornej literatúre. Špecifickú pozornosť venuje A. Jackowski pútnickému turizmu a migráciám pozdĺž celého globálno-lokálneho kontinua. Problematiku syntetickým spôsobom prezentoval v dvoch monografiách – „*Zarys geografii pielgrzymek*“ (1991) a „*Pielgrzymki i turystykareligijna w Polsce*“ (1991). Svoje poznatky neskôr zhrnul vo vysokoškolskej učebnici „*Świętaprzestrzeńświata. Podstawy geografii religii* (2003). Z množstva ďalších knižných prác týkajúcich sa predmetnej problematiky je možné uviesť napr.:*Przestrzeń i sacrum. Geografia kulturyreligijnej w Polsce i jej przemiany w okresie od XVII do XX w. na przykładzieośrodków kultu i migracjipielgrzymkowych* (1995, 1996, redaktor a spoluautor), *JasnaGóramiędzynarodowe centrum ruchu pielgrzymkowego*(1996), *Pielgrzymowanie* (1998, 2004), *Jasnogórskiepielgrzymki w przestrzenimiasta i regionuCzęstochowy* (1998, z D. Ptaszycką-Jackowską), *MiejscaświęteRzeczypospolitej. Leksykon*(1998, red. i spoluautor), *Religieświata. Szlakipielgrzymkowe* (1999, z I. Sołjan, E. Bilską-Wodecką), *SzlakipielgrzymkoweEuropy. Leksykon* (2000, red. z I. Sołjan i spoluautor.), *JasnaGóra*(2001, 2004, z J. Pachem i J.S. Rudzińskim), *EncyklopediaSzkolna. Geografia* (2004, red. i współautorstwo*Jasnogórskiepielgrzymowanie bez granic* (2005), *Leksykonpielgrzymek Jana Pawła II* (2005, red. z I. Sołjan, spoluautor.), *Sanktuaria i pielgrzymki na starychpocztówkach. Polskiewędrowanie do sacrum* (2008).

V ostatných rokoch sa v portfóliu výstupov prof. Jackovského objavila nová problematika spätá s históriou krakovskej a poľskej geografie. Prof. Jackowski sa vypracoval za popredného špecialistu v uvedenej oblasti. Z konkrétnych monografií je možné uviesť monumentálnu prácu *„Z dziejów geografii na UniwersytecieJagiellońskim (XV-XXI wiek)* (2009, spolu s I. Sołjan), pričom v nejm mapuje vývin krakovskej geografie od prvopočiatkov až do súčasnosti. K ďalším prácam z tejto oblasti sa zaradili monografie „*Wincenty Pol jako geograf i krajoznawca*(2006, red. s I. Sołjan, spoluautorstvo), *Historia geografii polskiej*(2008, red. z S. Liszewskim i A. Richlingiem, spolautor), *Pamiętamy… Geografia polska w okresie II wojnyświatowej*(2010, red. z A. Michno i spoluautor.), *Do końcawiernyPolsce i Geografii. Wiktor Rudolf Ormicki (1898-1941)* (2011, red. i spoluautor).

Celkove je prof. Jackowski autorom, spolautorom a editorom viac ako 300 publikácií, z toho 30 monografií.

**Zhodnotenie jeho spolupráce so zahraničím, Slovenskom a s Prešovskou univerzitou**

Spolupráca prof. Jackowskim má korene ešte v ranom detstve, keďže vyrastal v Belgicku a Francúzsku. V r. 1983 absolvoval vedecký štipendijný pobyt vo Viedni na základe podpory Rakúskeho ústavu, PaxChristi a WerkJanineum. Veľmi blízke kontakty sa mu podarilo vybudovať s Univerzitou Blaise-Pascal v Clermont-Ferrand vo Francúzsku (v r. 1984-1994 bol splnomocnencom rektora prekoordináciu tejto spolupráce). V r. 1996 bol pápežom Jánom Pavlom II. Vymenovaný za člena štvorčlennej „Pápežskej misie“, reprezentujúcej svätého Otca na Medzinárodnom mariologickom kongrese v Częstochowej. V r. 1997 bol vymenovaný za člena-korešpondenta Pápežskej medzinárodnej mariologickej akadémie v Ríme, kde sa stal jedným z nepočetných svetských členov a jediným geografom v tomto grémiu. V r. 1991-1993 bol prof. Jackowski predstaviteľom Poľska v Komisii pre európske kultúrne cesty pri Rade Európy. V r. 1973-1993 bol členom Komisie IGU pre geografiu turizmu a voľný čas. Od r. 1987 je členom-korešpondentomInternationalWorkingGroup on theGeographyofBeliefSystems pri AAG. Od r. 1989 je taktiež členom Society ofPilgrimagesStudies so sídlom v Allahabade v Indii.

Prof. Jackowski úzko spolupracuje so slovenskými geografmi, najmä na Prešovskej univerzite. Bol jedným z iniciátorov trojstrannej spolupráce medzi Jagelovskou univerzitou, Universzitou B. Pascala v Clermont-Ferrand a Prešovskou univerzitou. Je členom redakčnej rady vedeckého časopisu FoliaGeographica (od r. 2002), vydávaného Prešovskou univerzitou. Vďaka prof. Jackovskému prebieha čulá výmena publikácií, študentov a pracovníkov medzi UJ a PU. Prof. Jackowski bol aj členom komisie pre inauguračné konanie na PU.

**Organizačné,  manažérske a spoločenské aktivity**

Prof. Jackowski plnil množstvo dôležitých akademických funkcií. V r. 1991-1994 a 1999-2005 bol riaditeľom Instytutu Geografii i ZagospodarowaniaPrzestrzennego UJ, v r. 1993-1999 vykonával funkciu dekana Fakulty Biológie a vied o Zemi UJ v Krakove. V tomto období bola dokončená nová budova ústavu s modernými laboratóriami v kampuse UJ. Bol dlhoročným členom Senátu Jagelovskejuniverzity.Od r. 2012 je prezidentom Poľskej geografickej spoločnosti. Je členom KomitetuNaukGeograficznych PAN (od r. 1984) a od r. 2003 je členom jeho prezídia, členom mnohých redakčných rád vedeckých periodík (Prace Geograficzne UJ, Turyzm, Ruch Turystyczny), expertom štátnej akreditačnej komisie, predsedom Konferencie vedúcich predstaviteľov geografických pracovísk v Poľsku a členom Poľského národného geografického komitétu.

Prof. Jackowski založil v r. 1994 katedru geografie relígií (jedinú svojho druhu na svete). Bol iniciátorom vzniku špeciálneho a vo svete ojedinelého vedeckého periodika PeregrinusCracoviensis, ktorého je hlavným redaktorom. V r. 1994-2011 sa jeho zásluhou v Krakove uskutočňovalo „KonwersatoriumPielgrzymkowe“ ako platforma interdisciplinárnej diskusie na tému skúmania relígií.

V rámci pedagogických aktivít bol vedúcim viac ako 350 diplomových prác. Vychoval 9 úspešných doktorandov (z nich I. Sołjan sa úspešne habilitovala), bol recenzentom 16 dizertačných prác, 12 habilitačných prác a 6 inauguračných konaní.

Prof. Jackowski organizoval veľké množstvo výstav, ktoré sa týkali pútnickej tradície. Išlo o výstavy: *Polskapielgrzymująca* (Częstochowa 1995), *Pielgrzymki i sanktuaria na dawnejpocztówce*, Kraków 2007, MuzeumArchidiecezjalneKardynała Karola Wojtyły, Częstochowa 2007-2009, MuzeumPielgrzymowania, *Geografia krakowska w latach II. wojnyświatowej*, Kraków 2009, Instytut Geografii i GospodarkiPrzestrzennej UJ. Špecifický charakter mala výstava*Pielgrzymki i sanktuaria na dawnejpocztówce*, ktorá bola od februára do mája 2007 vMuzeumArchidiecezjalnym Karola Wojtyły w Krakowie. Výstava sa zopakovala vMuzeumCzęstochowskim. Okrem toho A. Jackowskispolupracoval s MuzeumHistorycznymMiastaKrakowa pri organizácii výstavy *Droga do Watykanu* (2008), a *PielgrzymkimieszkańcówKrakowa i Małopolski do Rzymu* (spolu s I. Sołjan).

Prof. Jackowski sa angažoval aj v iných oblastiach. Už ako študent na univerzite bol iniciátoromhnutia alternatívnej kultúry vo vysokoškolských kluboch (Pivnica) a divadle Teatr 38 v Krakove. Neskôr bol významným funkcionárom hnutia Solidarita, ktoré sa zaslúžilo o pád totalitného komunistického režimu v Poľsku.Organizoval (v období výnimočného stavu ) všeobecné prednášky, najmä z najnovších dejín Poľska a popularizačné prednášky z jednotlivých vedných disciplín.

**Ocenenia**

Prof. Jackowski je nositeľom mnohých ocenení:

* Cena mesta Krakova za vedu a techniku (ako druhý geograf v histórii) – r. 2011
* Prof. h.c. UJ (čestný profesor UJ) ako tretí geograf v histórii univerzity (Wincenty Pol, EugeniuszRomer) – r. 2007
* Vyznamenanie ministra vedy a vysokého školstva Poľska
* KrzyżemKawalerskim(rytiersky kríž) OOP – Rád znovuzrodeného Poľska (2002),
* Zlatý odznak Poľskej geografickej spoločnosti (1998)
* Člen rytierstva rádu Jasnogórskej Bohorodičky (od r. 1993)

**Záver**

Udelenie čestného titulu Dr.h.c. významného poľskému geografovi a priateľovi Slovenska a Prešovskej univerzity prof. dr. hab. AntoniJackowskému nebude len ocenením jeho vynikajúcej a záslužnej práce na poli univerzitného vzdelávania, výskumu a spoločenských akademických aktivít. Skutočnosť, že taká významná osobnosť, reprezentujúca druhé najstaršie geografické pracovisko na svete, prijme ocenenie Prešovskej univerzity bude prejavom uznania prešovskej geografickej škole. Ide (spolu s prof. Liszewským) o prvé návrhy na udelenie Dr.h.c. v odbore geografie v jeho viac ako 60-ročnej histórii na prešovskom akademickom pracovisku.

**Zoznam publikácií v prílohe.**